text: Vejle-pige er Årets Unge Forsker
  26 april 2016 kl. 13.54
  Prisen som Årets Unge Forsker i junior-kategorien går i år til den 15-årige Vejlenser Frederikke Uldahl. 
  Den 15-årige skoleelev Frederikke Uldahl går til daglig i 9.x på Kirkebakkeskolen i Vejle - og så er hun forsker.
  Hun har undersøgt sammenhængen mellem aknebehandling og udvikling af bakterier, der er resistente mod behandlingen med penicillinpræparatet Tetracyklin. Tetracyklin bruges tit til at behandle akne, men der er også mange bakterier der er resistente mod midlet, så Frederikke Uldahl har undersøgt, om det er smart at bruge præparatet mod akne.
  Og for det projekt vandt hun den samlede førsteplads i junior-kategorien foran 49 andre unge forskere fra hele landet.
  Frederikke Uldahl vandt to forskellige præmier, og kan tage afsted med i alt 25.000 præmiekroner. Præmierne fik hun overrakt af Prins Joakim, og hun er allerede begyndt at tænke over, hvad pengene kan bruges til.
  - Måske mere forskning. Nu er der en masse muligheder jo, siger den unge forsker til TV SYD.
  